open-index/open-wikipedia-markdown huggingface dataset:
Den Beste Sykkel

**Den Beste Sykkel**, også kjent som **DBS**, er et norsk sykkelmerke fra Sandnes. 

## Historie
Øglænd Cyklelager ble grunnlagt av Jonas Øglænd i 1892 i Sandnes. I starten var Øglænd agent for den tyske produsenten Hengstberg, senere også for det amerikanske merket The World. Andre merker var Fram og Viking. Øglænd monterte selv syklene. 

I 1906 åpnet Øglænd sykkelfabrikk i Langgata 6 i Sandnes, der startet selskapets egen produksjon av sykler. 

I 1932 tok Øglænd i bruk merkenavnet Den Beste Sykkel (DBS) etter en navnekonkurranse. En gutt på 12 år kom vinnerforsalget. I de følgende årene vokste DBS, og i 1949 eksporterte de sin første sykkel.

På grunn av konkurransen i 1960-årene, dukket det opp et behov for å modernisere produksjonen. Derfor bygget DBS en ny sykkelfabrikk på Kvål industriområde (Ganddal) i Sandnes, som stod klar i 1972. Etter hvert begynte selskapet å slite med konkurransen fra lavkostland i Asia. 

I 1989 ble Øglænd DBS AS solgt til svenske Monark (Cycleurope fra 1996), som står bak merker som Monark, Crescent, Peugeot og Bianchi. 

Man finner i dag (2023) både vanlige sykler og el-sykler med merke DBS. Syklene produseres ikke lenger i Norge men produktutvikling, markedsføring, salg og logistikk styres fra Oslo. 

## Andre sykkelmerker som ble produsert av DBS
* Svithun: Varemerke for Maskinhuset i Stavanger, brukt på sykler solgt av bl.a. Gresvig, G-Sport
* Vello: Brukt på sykler solgt gjennom Samvirkelagene
* Trygg, montert av Helleberg på Lillehammer
* Diamant,  ble opprinnelig produsert av A. Gresvig i Oslo
* Eiker, Brukt på sykler sammensatt og solgt gjennom Mjøndalen sport

## Noen sykkelmodeller produsert av DBS



File:SANDNES BIBLIOTEK Public Library Norway Interior Sykkelutstilling Øglænd DBS gammel herresykkel Historical classical men's roadster bicycle (2021-11-03) IMG 3728.jpg|«Klassisk» DBS herresykkel utstilt ved musikkavdelingen i Sandnes bibliotek

File:SANDNES BIBLIOTEK Public Library Norway Interior Sykkelutstilling Øglænd DBS Apache sal bukkehornstyre Historical bicycle Wheelie banana bike 1970s (2021-11-03) IMG 3706.jpg|«DBS Apache» med lang sal og bukkehornstyre var en populær guttesykkel på 1970-tallet

File:SANDNES BIBLIOTEK Public Library Norway Interior Sykkelutstilling Øglænd DBS Coccinella Kombi sammenleggbar Historical bicycle small-wheel folding city-bike ca 1970s (2021-11-03) IMG 3708.jpg|«DBS Coccinella Kombi» var en sammenleggbar bysykkel med små hjul. Modellen ble produsert 1962–1983.

File:SANDNES BIBLIOTEK Public Library Norway Interior Sykkelutstilling Øglænd DBS Intruder Sabotage terrengsykkel Mountain bike 1990s (2021-11-03) IMG 3724.jpg|Terrengsykkelen «DBS Intruder Sabotage» fra 1990-tallet


## Referanser


## Eksterne lenker

* DBS hjemmeside
* ''Vi besøker en stor norsk sykkelfabrikk'', *Teknikk for alle*,  Nr. 12, 1949.
Mary Steenburgen

**Mary Steenburgen** (født 1953) er en amerikansk skuespiller.

Steenburgen vant Oscar for beste kvinnelige birolle for rollen som Lynda Dummar i filmen *[[Millionærarvingen]]* (1980). Hun opptrådte i TV-serien *[[Joan of Arcadia]]* mellom 2003 og 2005.

## Filmografi (utvalg)

### Filmer
* 1979: *[[Jakten på Jack the Ripper]]*
* 1987: *[[Sensommerdager (1987)|Sensommerdager]]*
* 1993: *[[Hva er i veien med Gilbert Grape?]]*
* 1995: ''Nixon''
* 1980: *[[Millionærarvingen]]*
* 2007: *[[The Brave One (film fra 2007)|The Brave One]]*
* 2008: *[[Step Brothers]]*
* 2009: *[[The Proposal]]*
* 2011: *[[Barnepiken]]*
* 2016: *[[Katie Says Goodbye]]*
* 2018: ''Book Club''
* 2020: *[[Happiest Season]]*
* 2023: ''Book Club: The Next Chapter''

### TV

* 2003–2005: *[[Joan of Arcadia]]*

## Referanser


## Eksterne lenker
* 
*
Gjertrud L. Jynge

**Gjertrud Louise Jynge** (født 18. oktober 1966 i Tromsø) er skuespiller tilknyttet Det Norske Teatret.

Jynge ble ansatt  ved Rogaland teater da hun var ferdig på Teaterhøgskolen i 1993. Her spilte hun både Hedvig i Ibsens *[[Vildanden]]* og Nora i *[[Et dukkehjem]]*. 

Selv om hun siden 1996 har vært tilknyttet Det Norske Teatret har hun også spilt i noen filmer, bl.a *[[Da jeg traff Jesus... med sprettert]]* (2000) og *[[Kvinnen i mitt liv]]* (2003). Hun har dessuten vært å se i dramaserien Skolen på NRK, i et par TV-serier basert på Unni Lindells bøker og i dramaserien *[[Exit (TV-serie)|Exit]]* på NRK hvor hun spiller psykolog.

Jynge ble i 1996 tildelt Anders Jahres Pris for Yngre Kunstnere. I 2012 vant hun Heddaprisen for beste kvinnelige medspiller for rollen som Maria Steuber i *Tida og rommet* på Det Norske Teatret, og i 2020 vant hun Heddaprisen for beste kvinnelige hovedrolle som *Ales* i Jon Fosse-stykket *Trilogien*. Hun spilte i Maria Sødahls film *[[Håp (film)|Håp]]* fra 2019. For filmen vant hun Kanonprisen 2019 i klassen beste birolle og var nominert til Amandaprisen 2020 i klassen beste kvinnelige birolle.

## Referanser


## Eksterne lenker
*
Lee Grant

**Lee Grant** (født **Lyova Haskell Rosenthal**; 1925) er en amerikansk skuespiller og regissør.

Grant mottok Oscar for beste kvinnelige birolle for rollen som Felicia Carr i filmen *[[Shampoo (film)|Shampoo]]* (1975).

## Referanser


## Eksterne lenker
* 
*
Stoltenberg

**Stoltenberg** har flere betydninger.

## Norske personer
*Camilla Stoltenberg, lege og forsker 
*Jens Stoltenberg,  Norges 34. statsminister, NATOs 13. generalsekretær
*Karin Stoltenberg, tidligere statssekretær
*Matthias Stoltenberg, maler
*Robert Stoltenberg, komiker
*Harald Stoltenberg, skuespiller og forfatter
*Thorvald Stoltenberg, politiker og diplomat
*Helge Stoltenberg, lokalpolitiker i Oslo
*Nini Stoltenberg, programleder
*Ole Kristian Stoltenberg, sportskommentator
:''Se Stoltenberg (slekt)

## Andre personer
*Andrew Vincent Stoltenberg, norsk-amerikansk dekorert soldat 
*Gerhard Stoltenberg, tysk politiker
*John Stoltenberg, amerikansk feminist

## Steder
*Stoltenberg, by i Tyskland
Tatum O’Neal

**Tatum Beatrice O'Neal** (født 5. november 1963 i Los Angeles i California) er en amerikansk skuespiller og Oscar-vinner.

## Bakgrunn
Tatum er datter til skuespilleren Ryan O'Neal. Hun var gift med tennisspilleren John McEnroe 1986&ndash;1994, sammen fikk de to sønner og en datter. 

## Narkotikamisbruk
Tatum begynte tidlig med narkotika og var avhengig av kokain som 20-åring. Hun ble så avhengig av heroin og mistet foreldreretten til barna i 1989. Hun har gjennomgått flere avvenningbehandlinger, men ble tatt på åpen gate i New York i 2008 da hun kjøpte crack. Hun sa senere på *[[The Oprah Winfrey Show]]* at hun har vært stoffri et år og at hun var i ferd med å sprekke da hun ble tatt.

## Karriere
Tatum var stor barnestjerne på 1970-tallet, og for sin rolle som Addie Loggins i filmen *[[Paper Moon (film)|Paper Moon]]* mottok hun i 1973 Oscar for beste kvinnelige birolle. Hun er den den yngste skuespiller noensinne (ti år) som har mottatt Oscar.

## Filmografi

## Referanser


## Eksterne lenker
*
Anti-Flag

**Anti-Flag** var et punk-rock-band fra Pittsburgh i Pennsylvania, USA. 
Bandet er kjent for aggressive politiske tekster og er sterkt i mot nasjonalisme og fascisme.
Anti-Flag består i dag av; Justin Sane (gitar, vokal), Pat Thetic (trommer), Chris Head (komp. gitar, kor) og Chris #2 (bass, vokal). De begynte så smått i 1988, og har utviklet seg til å bli et hardt-arbeidende band som turnerer verden rundt med sitt fredsbudskap. De er alle samfunnsengasjerte, jobber for dyrenes rettigheter og er  vegetarianere.

For å gi ut sin musikk, har de startet plateselskapet A-F Records, som også har signert en rekke andre grupper.

## Referanser


## Eksterne lenker
* 
* 
*
Eileen Heckart

**Anna Eileen Heckart** (1919–2001) var en amerikansk skuespiller. 

Heckart vant Oscar for beste kvinnelige birolle for rollen som fru Baker i filmen *[[Sommerfugler er fri]]* (1972). Hun har fått en stjerne på Hollywood Walk of Fame.

## Filmografi (utvalg)
* 1956 – *[[Bus Stop]]*

## Referanser


## Eksterne lenker
* 
*
Cloris Leachman

**Cloris Leachman** (1926–2021) var en amerikansk skuespiller.

Leachman vant en Oscar for beste kvinnelige birolle for sin rolle som Ruth Popper i filmen *[[Siste forestilling]]* (*The Last Picture Show*) i 1971. Hun spilte også Frau Blücher i filmkomedien *[[Frankenstein Junior]]*. Hun har en stjerne på Hollywood Walk of Fame.

Leachman døde i sitt hjem i Encinitas i California, 94 år gammel. Hun døde av slag, med covid-19 som en faktor.

## Filografi (utvalg)
* 1955 – *[[Kyss meg til døde]]*
* 1971 – *[[Siste forestilling]]*
* 1974 – *[[Frankenstein Junior]]*
* 1977 – *[[Høydeskrekk (film)|Høydeskrekk]]*
* 1979 – *[[Muppetfilmen]]*
* 1981 – *[[Helsprø verdenshistorie]]*
* 1981 – *[[Laputa – himmelslottet]]*
* 1999 – *[[Gutten og jernkjempen]]*
* 1999 – *[[Musikk fra hjertet]]*
* 2000 – *[[Knute på tråden]]*
* 2003 – *[[Bad Santa]]*
* 2005 – *[[The Longest Yard]]* 
* 2013 – *[[Croods]]*
* 2007 – *[[Death Sentence]]*
* 2007 – *[[Ponyo på klippen ved havet]]*
* 2018 – *[[I Can Only Imagine]]*

## Referanser


## Eksterne lenker
* 
*
Alessandro Nesta

**Alessandro Nesta** (født 1976) er en italiensk fotballtrener og tidligere fotballspiller som er hovedtrener for .

Han betraktes av mange som en av verdens beste stoppere, og da kampfiksingsskandalen rammet flere italienske storklubber, viste klubber som Chelsea FC interesse. Nesta valgte likevel å fortsette karrieren som Milanspiller.

Nesta debuterte i Serie A 13. mars 1994, for SS Lazio mot Udinese Calcio.

## Landslagskarriere
Nesta debuterte for  mot  5. oktober 1996, og har gitt seg på landslaget etter å ha vært plaget av skader i to VM-sluttspill, i 2002 og 2006. Han var også aktuell før VM i 1998, men ble ikke tatt ut i troppen, også da på grunn av skade.

## Privatliv
Den 30. mai 2007 giftet han seg med Gabriela Pagnozzi, som han fikk en datter &ndash; Sofia &ndash; med den 19. oktober 2006.

## Referanser


## Eksterne lenker
* 
* 
* 
*
Nora

**Nora** er et kvinnenavn med flere opprinnelser, blant annet som en kortform av *[[Eleonora]]* og som et arabisk navn som betyr «lys». *Nora* (arabisk: ) er et svært vanlig navn i Saudi-Arabia. Formen *Noora* er svært vanlig i Qatar. *Nora* har vært et svært vanlig navn på jentebarn født i Norge på 2000-tallet.

## Etymologi
*Nora* har flere mulige opphav. Det kan være:
# en kortform av *[[Eleanor]]*, *[[Eleonora]]* eller *[[Eleonore]]*. Alle disse navnene er sannsynligvis er utledet av *[[Helene]]*, som kommer fra det greske ordet *helene*, «lys» eller «skinne». Dette er den vanligste forklaringen i Norge.
# en kortform av *[[Honora]]*, som har opphav i det latinske navnet *Honorius*, «ære».
# en feminin form av mannsnavnene *[[Nor (fornavn)|Nor]]* og *[[Nore (fornavn)|Nore]]* som har opphav i det norrøne *norðr* eller det gammelhøytyske *nord*, som begge betyr «nord». Navnet kan også knyttes til landsnavnet *Nóregr*, «Norge».
# et arabisk navn som betyr «lys». Dette navnet skrives også *Nura* eller *Noura*. Andre varianter av dette navnet er *[[Nor]]*, *[[Nur]]* og *[[Noor]]*.
*Nora* skrevet baklengs blir mannsnavnet *[[Aron (navn)|Aron]]*.

*Nóra* er en ungarsk og islandsk form av navnet. *Noora* er en finsk form av navnet.

## Utbredelse
*Nora* er kjent brukt første gang i Sverige i 1698 og var mest brukt i perioden 1900–1919. Navnet er kjent brukt første gang i Norge på første halvdel av 1800-tallet, og var vanlig fra 1880- til 1930-årene og igjen fra 1990-årene og hadde en popularitetstopp med 1,7 % i 2016. Navnet vært et av de ti mest benyttede navn på norske jentebarn siden 2000. Nora var Norges mest populære jentenavn i 2012, 2014, 2016, 2017 og 2020.

*Nora* har polsk navnedag 12. februar, norsk navnedag 14. april, estisk og tsjekkisk navnedag 8. juli, finsk navnedag 11. juli, latvisk navnedag 12. juli og slovakisk navnedag 31. august. *Nóra* har ungarsk navnedag 11. juli. *Noora* har estisk navnedag 8. juli og finsk navnedag 11. juli.

*Nora* (arabisk: ) er et svært vanlig navn i Saudi-Arabia. Formen *Noora* er svært vanlig i Qatar.

|}

## Kjente personer med navnet Nora eller Norah
Personene i listen er ordnet kronologisk etter fødselsår.
* Nora Brockstedt (1923–2015), norsk artist
* Nora Ephron (født 1941), amerikansk filmregissør
* Nora Simonhjell (født 1970), forfatter
* Norah Jones (født 1979), amerikansk pianist og sanger
* Nora Mørk (født 1991), norsk håndballspiller
* Nora Foss Al-Jabri (født  1996), norsk artist

## Fiktive personer med navnet Nora eller Norah
* Nora Helmer – fra Et dukkehjem

## Annen bruk av navnet
* *Nora* var blant de hundre vanligste navnene på kyr i Norge i 1988.

## Referanser


## Eksterne lenker
* Norske navn 
* Statistisk Sentrabyrå navnestatistikk
*
Doctor juris

**Doctor juris** (forkortet **dr. juris** eller **dr.jur.**) er en tradisjonsrik betegnelse på en juridisk doktorgrad, og i nyere tid særlig betegnelsen på den juridiske forskningsdoktorgraden som ble brukt i Danmark og Norge. Graden er en av de tre tradisjonelle doktorgradene i de klassiske universitetsdisiplinene med røtter fra middelalderens universiteter.

Doktorgraden er den høyeste akademiske grad. Forutsetningen for en doktorgrad er innleveringen av en doktoravhandling som skal forsvares foran et utvalg for bedømmelse. Når doktorforsvaret er overstått, kommer utvalget sammen og vurderer om doktorgraden er oppnådd.

## Historie
### Opprinnelsen til jusgraden
Det første universitetet i Europa, Universitetet i Bologna, ble grunnlagt som en juridisk skole av fire berømte juridiske lærde på 1000-tallet som var studenter ved glossatorskolen i byen. En glossator var i middelalderen  rettslærd som fortolker romerretten. Dette fungerte som modell for andre juridiske skoler i middelalderen, og andre tidlige universiteter som Universitetet i Padua. De første akademiske gradene kan ha vært doktorgrader i sivilrett (*doctores legum*) etterfulgt av kanonisk lov (*doctores decretorum*). Disse var ikke profesjonelle grader, men indikerte snarere at innehaverne hadde blitt godkjent for å undervise ved universitetene. Mens Bologna bare ga doktorgrader, ble forberedende grader (bachelor og lisenser) introdusert i Paris og deretter ved de engelske universitetene.

### Danmark og Norge

Graden ble opprettet ved grunnleggelsen av Københavns Universitet i 1479. I Norge ble graden etter oppløsningen av den dansk-norske unionen formelt etablert med universitetsfundasen av 1824. Graden ble første gang tildelt ved Det Kongelige Frederiks Universitet i 1876. Totalt ble det tildelt 113 dr. juris-grader ved universitetet frem til 1999. Som følge av «Kvalitetsreformen» ble graden faset ut i Norge frem til 2008 og erstattet av philosophiae doctor (ph.d.).

Den dansk-norske graden er direkte sammenlignbar med den svenske graden *juris doktor*. Graden *Doctor Juris* finnes dessuten i Tyskland, men betegner der en noe lavere grad. I Storbritannia og USA finnes graden *Juris Doctor* (JD) som tilsvarer en juridisk kandidatutdannelse.

I Danmark omtales graden gjerne som en høyere doktorgrad, for å skille den fra «den lavere doktorgrad» (ph.d.).

## Referanser


## Litteratur
* Westbye, Hilde, red.: ''Juristers doktoravhandlinger og juridiske doktoravhandlinger i Norge''. En oversikt. Det juridiske fakultetsbiblioteks skriftserie nr. 17 (2002).
Åge Austheim

**Åge Austheim** (født 20. november 1983 i Kristiansund) er en norsk lege og politiker (FrP).

Han vokste opp på Frei utenfor Kristiansund. Austheim har spesiell studiekompetanse fra realfagslinjen ved Atlanten videregående skole i Kristiansund fra 2002, medisinsk embedseksamen fra Norges teknisk-naturvitenskapelige universitet i Trondheim fra 2008 og autorisasjon som lege fra 2010. Han er ansatt som lege ved Kristiansund sykehus.

Austheim var 2. nestformann i Fremskrittspartiets Ungdom 2006–2008 og medlem av Frei kommunestyre 2003–2007. Han er 2. vararepresentant til Stortinget fra Møre og Romsdal fra 2005, styremedlem i Rusbehandling Midt-Norge fra 2006, medlem av Kristiansund bystyre og Møre og Romsdal fylkesting fra 2007. I Kristiansund er han medlem av formannskapet, mens han i Møre og Romsdal er nestleder i utdanningsutvalget.

## Eksterne lenker
* 
*
Judge

**Judge** var et straight edge hardcore-band fra New York som eksisterte mellom 1987 og 1991. Det ble startet av Mike «The Judge» Ferraro og John Porcelly da Youth of Today, der de begge spilte, ble midlertidig oppløst, og på sin første utgivelse, EPen *[[New York Crew]]*, trakterte Porcelly gitar og bass, mens The Judge sang og spilte trommer. Etter at Youth of Today kom sammen igjen, uten The Judge, fortsatte prosjektet og ble supplert med Jimmy Yu og Luke Abbey på bass og trommer, som ikke lenge etterpå ble erstattet av Matt Pincus og Youth of Todays nye trommeslager Sammy Siegler.

I 1989 spilte bandet inn det som skulle bli deres første LP. De var imidlertid så misfornøyd med resultatet, først og fremst fordi de mente de var neglisjert av studiopersonalet, at de valgte å kun trykke den opp i 110 eksemplarer under tittelen *[[Chunk King Can Suck It]]* (plata var spilt inn på Chunk King Studios) som utelukkende ble distribuert til dem som hadde forhåndsbestilt plata. Den er imidlertid senere kommet i flere piratutgaver. De valgte imidlertid å spille den inn på nytt senere samme år, men utelot to av de opprinnelige låtene og la til en ny. Resultatet ble *[[Bringin' It Down]]*, en plate som av mange regnes som en milepæl innen straight edge-musikken. Før de ble oppløst ga de også ut en ny 7" *[[There Will Be Quiet...]]*.

Judge var gjennom hele sin eksistens et kontroversielt band, ikke minst på grunn av sine militante og konfrontative tekster. The Judge har imidlertid i ettertid innrømmet at dette var bevisst. Etter hvert som straight edge-scenen i New York hadde vokst hadde også motstanden mot bevegelsen økt, og mye av bakgrunnen for bandet var å «bekrefte» ryktene og fordommene som fantes, og nettopp denne «tøffheten» og erkjennelsen av at de faktisk ble tatt på ordet blant mange straight edge're rundt omkring var mye av grunnen til at bandet ble oppløst. Også musikalsk pløyet Judge ny jord, sammenlignet med andre straight edge-band spilte de svært tung musikk, påvirket vel så mye av heavy metal som punk, og som sådan var Judge en forløper for senere straight edge-band som Earth Crisis og Snapcase.

Etter at Judge ble oppløst trakk The Judge seg fra straight edge-scenen, men han har senere gitt ut en LP med bandet Mike Judge and Old Smoke og jobber i dag som lastebilsjåfør. Porcelly har blant annet spilt i Shelter og er i dag medlem av Hare Krishna-bevegelsen, men i den senere tiden har han blant annet spilt sammen med bandet Bold. Siegler har siden spilt i en rekke band, blant annet Gorilla Biscuits, Civ, Limp Bizkit, Glassjaw og Rival Schools United by Fate, og spiller i dag i Nightmare of You. Pincus, på sin side, driver plateselskapet Some Records, mens Yu er buddhistmunk.

## Offisiell diskografi
* *New York Crew* (7", Schism Records 1988/Revelation Records 1989)
* *Chung King Can Suck It* (LP, Revelation Records 1989)
* *Bringin' It Down* (LP/CD, Revelation Records 1989)
* *There Will Be Quiet...* (7"/MCD, Revelation Records 1990)
* *What It Meant: The Complete Discography* (CD/2xLP)

## Eksterne lenker
*
Jüdisches Krankenhaus Berlin

**Jüdisches Krankenhaus Berlin** (JKB) er det jødiske sykehuset i Berlin, og ligger i Gesundbrunnen, nord i bydelen Mitte. Det er nå et universitetssykehus tilknyttet Charité, og dets historie går tilbake til 1756. Sykehuset er et akuttsykehus med vekt på akuttmedisin, kirurgi, indremedisin, psykiatri, nevrologi, anestesiologi, radiologi, plastisk kirurgi i tillegg til sykepleierutdannelse. Det behandler både jøder og ikke-jøder, og har 363 senger.

## Historie

Det første *Juden Lazarett* ble grunnlagt i 1756 i Berlin i Oranienburger Straße. Det ble drevet av den jødiske menigheten, og var på det tidspunktet det eneste sykehuset i Tyskland drevet av jøder. På grunn av plassmangel ble sykehuset i 1861 flyttet til Auguststraße i umiddelbar nærhet av Neue Synagoge, som ble innviet 1866. Den nye sykehusbygningen ble oppført av Eduard Knoblauch i klassisistisk stil. På grunn av sine internasjonalt renommerte leger, moderne behandlingsmetoder og nærheten til universitetssykehuset Charité, ble det jødiske sykehuset ofte kalt *Kleine Charité*.

Sykehuset hadde også høy anseelse blant ikke-jøder og pasienttallet vokste jevnt. Dette gjorde det nødvendig å flytte enda en gang, og i sykehuset tok i 1914 i bruk en klinikkbygning i tidlig moderne stil i Exerzierstraße (idag Iranische Straße) i Wedding.

Under det nasjonalsosialistiske styret ble det først forbudt for sykehuset å behandle ikke-jøder, og ikke-jøder ble tvunget til å slutte i sine jobber ved sykehuset. Trusselen om stengning, plyndringer og dårlig tilgang til nødvendig utstyr og medisiner gjorde sykehusdriften svært vanskelig. Det ble opprettet Gestapo- og politistasjoner, og etter at sykehuset ble sperret for almenheten ble det gradvis forandret til ghetto og brukt for oppsamling av Berlins jøder. Ved krigens slutt oppholdt det seg fremdeles knapt 370 pasienter, 1000 internerte og 76 fanger på politistasjonen på sykehusområdet.

Umiddelbart etter krigen ble den regulære sykehusdriften tatt opp igjen. Sykehuset har blitt utvidet flere ganger siden. Fordi Berlins store jødiske befolkning (den jødiske menigheten hadde hatt 170&nbsp;000 medlemmer) var nesten helt forsvunnet etter krigen, var den lille jødiske menigheten ikke i stand til å finansiere sykehuset alene, og det ble omgjort til en offentligrettslig stiftelse, underlagt den jødiske menigheten og delstaten Berlin. Sykehuset behandler både jøder og ikke-jøder.  Antallet jødiske innbyggere i Berlin og dermed pasientgrunnlaget har vokst betydelig de senere årene.

## Eksterne lenker
*
Pia Haraldsen

**Pia Renate Haraldsen** (født 1981) er en norsk programleder og tv-personlighet.

## Yrkeskarriere
Haraldsen har utdannelse innen medier og kommunikasjon fra Goldsmiths College, University of London.

Hun startet karrieren som frilanser for *[[VG]]* (hvor hun var spaltist), TV&nbsp;2 og ungdomsbladet *[[mag]]*. I oktober 2004 ble hun redaktør for trender og underholdning i magasinet *[[Cosmopolitan (magasin)|Cosmopolitan]]*. Hun var meddommer i shoppingprogrammet *[[Shopaholic]]* på TV3, sammen med Hilde Marstrander og René Charles Gustavsen. Senere har hun vært programleder for *[[Kjendisjakten]]* og *[[Frokostquiz]]* på TV&nbsp;2. I 2006 spilte Haraldsen inn sangen «You Got It», der *VG*-journalist Camilla Bjørn korer i refrenget.

I 2007 hadde hun en fast rolle som stuntreporter humorprogrammet *[[Rikets Røst]]* på TV&nbsp;2, der hun lurte og provoserte intervjuobjekter med naive spørsmål og bevisste uvitenhet. Et innslag med den amerikanske bystyrerepresentanten James Oddo som intervjuobjekt skapte en del blest og klippet ble lagt ut på YouTube. Om morgenen 11. oktober 2007 hadde 220&nbsp;000 personer sett klippet av den rasende politikeren som kastet TV-teamet på dør. Stuntet vakte en del oppsikt i den konservative nyhetskanalen Fox News, og like etter ble Haraldsen intervjuet på kanalens frokostsending. Som en konsekvens av stuntet ble hun nektet visum til USA da hun etter planen skulle reise for å dekke presidentvalgkampen i 2008 for TV 2 Underholdning.

I april 2007 ble det kjent at hun hadde inngått en avtale med mobilselskapet ComCom. Haraldsen skulle motta 1,5 millioner kroner årlig i tre år for å være merkevarebygger for selskapet. Allerede etter et halvt år ble hun permittert etter at selskapet innså at deres ambisiøse mål i løpet av 2007 ikke ville bli nådd.

Høsten 2007 var hun deltaker i TV&nbsp;2s programserie *[[Skal vi danse (TV-program)|Skal vi danse]]*. Hun har også vært deltaker i *[[Kakekrigen]]* (2014) og ''Camp Kulinaris'' (2020). 

I 2007 utga hun boken *Pias bekjennelser, shopping, sjekking, skikk og bruk*. I 2014 ga hun sammen med Einar Gelius ut boken *Kunsten å feire bryllup*.

## Familie
Pia Haraldsen er datter av Jasmin Haraldsen og Jan Olav Strømsnes. Jasmin Haraldsen var senere gift med Karl Otto Haraldsen (ekteskap oppløst i 2005).

## TV

* 2020 – ''Camp Kulinaris'' (deltaker)
* 2014 – *[[Kakekrigen]]* (deltaker)
* 2011 – *[[4-stjerners middag]]* (deltaker)
* 2009 &ndash; *[[Pia og Jasmin]]*
* 2007 &ndash; *[[Skal vi danse (TV-program)|Skal vi danse]]* (deltager)
* 2007 &ndash; *[[Rikets røst]]* (stuntreporter)
* 2006 &ndash; *[[Frokostquiz]]* (programleder)
* 2005 &ndash; *[[Kjendisjakten]]* (programleder)
* 2005 &ndash; *[[Shopaholic]]* (programleder)

## Referanser


## Eksterne lenker
* 
*
Mastikstre

**Mastikstre** (*Pistacia lentiscus*) er et lite eviggrønt tre.

Underarten *P. lentiscus* subsp. *lentiscus* blir 1–5&nbsp;m høy. Den vokser i hele middelhavsområdet og på Kanariøyene i garrigue, maquis og tørre, steinete skråninger. Bladene er finnete, og mastikstreet kan skilles fra andre *[[Pistacia]]*-arter på at det ikke er noe endesmåblad. Bærene er en steinfrukt, som først er rød, men som så blir svart.

Mastikstreet blir utnyttet på grunn av dens kvae, mastiks. Det er bare på sørlige delen av Khíos man får treet til å avgi kvae, og mastiksen er så ettertraktet at middelalderlandsbyene ble bygget som fort for å beskytte mastiksen mot pirater. Under Det ottomanske riket betalte Khíos sin skatt i mastiks, blant annet ettertraktet som tannrens og tyggegummi for sultanens harem. Mastiksen høstes i august, og hvert tre leverer ca. 150–200 gram pr sesong. Mastiksbøndene får 100€ for 1000 gram renset kvae.

Mastiks brukes til ferniss, hudkremer, tannkremer, godteri, tyggegummi, parfymeproduksjon, brus, likør, ouzo og i medisin. Mastiks har blant annet vist seg effektiv i behandlingen av magesår og har en betennelsesdempende og rensende effekt.

En annen underart, *P. lentiscus* subsp. *emarginata*, blir 2–15&nbsp;m høy. Den er utbredt i Øst-Afrika (Etiopia, Somalia, Kenya, 
Uganda, Tanzania) og blir ofte regnet som en egen art, *Pistacia aethiopica*. 

## Litteratur
* 
* 
* 
* 


Pistacia lentiscus CBMen 1.jpg|Vekstform
File:Gotaq.jpg|Kvae fra mastikstreet
File:Mastic.jpg|Tørket kvae fra mastikstreet


## Eksterne lenker
* 
* Flora of Israel Online – ''Pistacia lentiscus''
Don Felder

**Don Felder** (født Donald Felder, 21. september 1947 i Gainesville i Florida i USA) er en amerikansk rockemusiker, mest kjent for å vært gitarist for Eagles fra 1974 til 2001.

Don Felder er også mannen bak melodien og gitarsoloen i en av rockens mest populære låter, «Hotel California».

Den 6. februar, 2001, ble Don Felder sparket fra Eagles. Etter oppsigelsen saksøkte han Don Henley og Glenn Frey (grunnleggerne av bandet) for feilaktig oppsigelse og kontraktbrudd. Henley og Frey saksøkte deretter Felder for kontraktbrudd. 8. mai 2007 ble partene enige uten rettssak.  

## Referanser


## Eksterne lenker
* 
* 
*
Sabel

En **sabel** er et blankvåpen med et bøyd, som regel enegget klinge og asymmetrisk feste. I våre dager har sabel også omfattet militære sidevåpen med rett klinge.
Olaf Hassel

**Olaf Hassel** (født 12. mai 1898 i Øvre Sandsvær ved Kongsberg, død 15. august 1972) var en prisbelønt norsk astronom, kjent for oppdagelsen av en komet i 1939 og en nova i 1960.

Han oppdaget 16. april 1939 en ny komet på stjernehimmelen, som først ble døpt «Hassels komet», deretter Jurlov-Achmarov-Hassels komet, da det viste seg at to russere hadde oppdaget kometen den 15. april, men at meldingen deres til observatoriet i København hadde blitt forsinket. Hassel oppdaget også den 7. mars 1960 en tidligere uregistrert stjerne – en nova. Den fikk først navnet *Nova Hassel*, og ble senere registrert under navnet Nova Herkulis 1960.

Hassel jobbet fra 1941 ved Meteorologisk institutt og tegnet planetkartene til den norske almanakken.
Olaf Hassel var døv og gjorde seg bemerket i tegnspråkmiljøet i Norge i sin samtid, blant annet med
hyppige innlegg i døvetidsskriftet *Tegn og Tid.*

## Utmerkelser
* Fridtjof Nansens belønning for fremragende forskning 1946
* bronseplakett fra American Association of Variable Star Observers (AAVSO)
* æresmedlem av Norsk Astronomisk Selskap fra 1969. 
* Kongens fortjenstmedalje i gull av kong Olav V i 1970.

## Referanser


## Eksterne lenker
* Hjemmeside om Olaf Hassel 
* Video om Olaf Hassel. 

## Litteratur
* Døves Verden bok 1.
Guillaume av Luxembourg

**Guillaume av Luxembourg,** (født **Guillaume Jean Joseph Marie**; født 1981) er storhertug av Luxembourg. Han overtok tronen da hans far  Henri abdiserte 3. oktober 2025.

Han er eldstesønn av storhertug Henri og storhertuginne Maria Teresa.  Guillaume ble arvestorhertug da faren besteg tronen i 2000.

Guillaume er utdannet ved privatskoler i Luxembourg og Sveits, og dessuten Royal Military Academy Sandhurst i Camberley i England. Han har også studert statsvitenskap og historie i Durham i England, men fullførte ikke studiene.

Arvestorhertugen ble den 19. oktober 2012 gift med den belgiske grevinnen Stéphanie de Lannoy. Paret inngikk forlovelse i mars samme år. Guillaume hadde et kjærlighetsforhold til norske Pia Haraldsen. De møttes i Oslo i 2001, men forholdet tok slutt året etter.

Den 10. mai 2020 fikk han og arvestorhertuginnen sitt første barn, sønnen prins Charles.
27. mars 2023 kom deres andre barn, prins François, til verden.

## Referanser


## Eksterne lenker
* 
*  Le Grand-Duc Héritier hos det storhertuglige hoff
Perfusjonist

En **perfusjonist** har ansvar for å opprettholde pasientenes sirkulasjon under hjerteoperasjoner. Dette gjøres ved hjelp av hjerte-lunge-maskinen som ivaretar tilførsel av oksygen til blodet, sørger for å fjerne kulldioksid fra blodet og frakter deretter blodet rundt til kroppens organer.
I tillegg til å være aktiv under hjerteoperasjoner, har en perfusjonist også ansvar for annet utstyr til assistert sirkulasjon.
Herregården i Larvik

**Herregården** eller *Den Grevelige Residens* er en herregård som ligger på Herregårdssletta i Larvik. Herregårdsbakken i Larvik starter her.

## Historie
Herregården ble bygget som residens for Ulrik Frederik Gyldenløve, bygningen ble påbegynt i 1674 og stod ferdig til hans tredje bryllup med Antoinette Augusta von Aldenburg den 16. august 1677. Gyldenløve var første eier av Laurvigen grevskap og stattholder i Norge. Grevskapet gikk i arv til Gyldenløves etterkommere. Fortsatt er noen rom bevart fra den eldste fasen, mens de fleste rom i hovedbygningen har malte interiører fra 1730-årene. Gyldenløves sønn Ferdinand Anton Danneskiold-Laurvig påbygget tømmerbygningen til den form den har i dag. Dette skjedde i anledning kong Christian 6's norgesbesøk i 1733.

Opprinnelig lå Herregården utenfor byens grense, omgitt av en stor hage som strakte seg helt ned til sjøen i sør. 

Larvik og Omegns Museumsforening ble stiftet i 1916. Foreningen sørget for at Herrregården ble restauret til museum og arrangerte en rekke tilstelninger i mange tiår. I dag er Herregården en del av Larvik Museum.

Herregården ble fredet i 1923. 

Gjennom året huser Herregården en rekke kulturarrangementer.

Fra 2020 har det pågått arkeologiske undersøkelser i Herregårdens hage. Arkeologiske undersøkelser, gjenskaping av den sentrale delen av Herregårdshagen, restaurering av herregårdsbygningen samt flytting av Larvik Museum til Gamle Mesterfjellet skole inngår som en del av Akantusprosjektet, som eies og drives av Larvik kommune og Vestfoldmuseene.

En pikeskulptur i bronse utført av billedhuggeren Hanna Jessen ble innkjøpt og plassert i Herregårdsparken.

En byste av Larvik og Omegns Museumsforening leder Hans Teilman Hansteen ble i 1963 plassert i enden av Bastionhagen, sør for hovedbygningen.

## Referanser


## Kilder
*Wasberg, Gunnar Christie, «I takt med Europa», Larvik grevskap, Utvikling og struktur, Oslo 1970

## Eksterne lenker
* 
* Kulturarv i Vestfold fylkeskommune om Herregården
* Tv-serien ARVEN om Herregården
* Larvik turistkonto
* TV-program fra Herregården, NRK 13. februar 1969
* 
* Herregården på Larvik museums nettsted
* [Https://vestfoldmuseene.no/larvik-museum/arkeologi-i-herregardens-hage Om hagearkeologi på Larvik museums nettsted]
Vikse skule

**Vikse skule** er en barneskole som ligger på Vikse i Sveio. Skolen hadde tolv lærere og 140 elever skoleåret 2017–2018. Ronny Valdersnes er rektor ved skolen fra september 2021.

Vikse skule ble i 1999 slått sammen med Vandaskog skule. Skolen består av et murbygg fra 1983 samt en ny fløy som stod ferdig i 2013, og er etter dette dimensjonert for om lag 200 elever.

## Referanser


## Eksterne lenker
* Skolens hjemmeside
Bakteriofag

**Bakteriofager** (av «bakterie» og det greske *phagein*, å spise, altså «den som spiser bakterier») er virus som har bakterier som vert. Vanlig størrelse for bakteriofager er 24 til 200 nanometer. Som andre virus infiserer bakteriofagene sin vert, overtar kontroll over verten slik at denne begynner å produsere nye bakteriofager. Når et høyt antall (100-300) nye bakteriofager er produsert inne i vertsbakterien, sprekker denne, og de nye bakteriofagene kommer ut og kan infisere nye verter. Denne typen bakterifag kalles for *lytisk*. Andre bakterifager er *temperate* (se lengre ned). Bakteriofager er vanligvis svært spesifikke og kan bare infisere og formere seg i sin spesielle bakterieart eller bakteriestamme. 

Bakteriofager består vanligvis av en proteinkappe, en hale og arvestoff (DNA eller RNA). Bakteriofager har ingen egen metabolisme og regnes derfor av majoriteten av forskerne som ikke levende.

Noen bakteriofager har en lytisk syklus og går igjennom en syklus som beskrevet ovenfor med infeksjon, produksjon av nye bakteriofager og lysis (sprenging) av vertscellen. Andre bakteriofager, såkalte temperate bakteriofager, har en lysogen livssyklus og integrerer sitt arvstoff i vertens arvestoff som en såkalt profag. Under visse typer ytre påvirkning, som for eksempel UV-stråling, kan en temperat bakteriofag gå inn i en lytisk syklus. 

Bakteriofager har, med vekslende hell, vært forsøkt brukt til å bekjempe sykdomsfremkallende bakterier. Fortsatt knyttes det et visst håp til at bakteriofager kan benyttes som et alternativ til antibiotika ettersom forekomten av antibiotikaresistente bakterier stadig øker.

## Eksterne lenker

* Artikkel på BBC news om bakteriofager (engelsk)
Rettskraft

**Rettskraft** er et prosessrettslig begrep som betegner at en rettslig avgjørelse (dom eller kjennelse) er «endelig», det vil si at man ikke kan få avgjørelsen overprøvet av en annen rettsinstans ved hjelp av ordinære rettsmidler (anke eller kjæremål).

## Formell rettskraft
I videre forstand betegnes definisjonen ovenfor som den *formelle* siden av rettkraftbegrepet, i motsetning til den *materielle* (se nedenfor). En rettsavgjørelse blir formelt rettskraftig når fristen for å angripe den er utløpt, eventuelt tidligere dersom begge parter erklærer at de ikke vil angripe avgjørelsen. Avgjørelser avsagt av Norges Høyesterett kan ikke angripes, og er derfor rettskraftige med en gang de er avsagt. Når en avgjørelse er rettskraftig finnes det likevel en snever mulighet for å få den overprøvet, nemlig ved ekstraordinære rettsmidler, såkalt gjenopptakelse.

## Materiell rettskraft
Den *materielle* siden av rettskraftvirkningen (som inntrer når avgjørelsen er formelt rettskraftig) er at senere saker om forhold som allerede er rettskraftig avgjort, skal avvises av retten på eget tiltak (*negativ rettskraftvirkning*). Dessuten er det slik at hvis retten i en senere sak må basere avgjørelsen på forhold som allerede er rettskraftig avgjort, skal den rettskraftige avgjørelsen legges til grunn uten noen videre prøvning av forholdet (*positiv rettskraftvirkning*). Dersom det i en sak mellom A og B er avgjort at A er eier av et hus, skal retten således legge dette til grunn i en senere tvist om plikt for B til å betale leie for bruk av huset. Hevder B på nytt at huset er hans, skal retten ikke ta hensyn til dette (unntak gjelder naturlig nok der Bs anførsler baseres på senere inntrådte fakta, f.eks. at han har kjøpt huset av A siden den forrige avgjørelsen ble avsagt).

## Hvem rettskraften kan gjøres gjeldende mot
Som utgangspunkt er rettskraftvirkningen bare gjeldende mellom sakens parter. Saken nevnt ovenfor mellom A og B om eiendomsretten til et hus hindrer således ikke C i å gå til sak mot A og hevde at det er han som er eier av huset. Dette er en naturlig følge av at C ikke kan bindes av en rettslig
prosess han ikke tok del i, og således ikke hadde mulighet til å påvirke på noen måte. Det finnes imidlertid visse lovfestede unntak fra denne hovedregelen, som medfører at avgjørelser binder også andre enn partene, såkalt *utvidet rettskraftvirkning*. Et eksempel finner man for aksjeselskapers vedkommende i aksjeloven § 5-22 om ugyldighetssøksmål mot generalforsamlingens beslutninger. Finner retten at beslutningen er ugyldig binder dette alle aksjonærene i selskapet, ikke bare de som har vært med på å reise saken, jf. § 5-24.

## Se også
*Litispendens
*Gjentatt straffeforfølgning
Forlik

**Forlik** eller *[[avtale|forliksavtale]]* brukes som juridisk betegnelse på en oppnådd enighet i en rettstvist mellom parter.

Forlik kan inngås i et rettsmøte som et **rettsforlik**, og har da rettslige virkninger omtrent som en rettskraftig dom. Dette vil si at tvisten som rettsforliket omfatter, er endelig avgjort, og bare kan endres rettslig gjennom en gjenopptakelse.

Et utenrettslig forlik vil normalt være som en vanlig avtale mellom partene.

I annen språkbruk forekommer også uttrykket «å forlike seg» om å bli enige om noe man har vært uenige om.

## Trygdemål
I norrøn tid ble det lest opp trygdemål etter at et forlik var inngått og bøtene betalt, som nevnt i *[[Ynglingesagaen]]* («det ble bundet med ed og trygdemål»).

Partene skulle sammen holde i en hellig bok og gi hverandre håndslag i vitners nærvær. Et trygdemål fra Island: 
«Saker var det mellom N og NN, nå er de forlikte og gods bøtt med fullgode penger, og frem kommet dem i hende som ha skal, slik som domsmenn dømte, skjønnsmenn satte, takstmenn takserte, granskningsmenn gransket. Dere skal være forlikte menn, og kunne være sammen i gilde og gjestebud, på ting og på stevne, ved kirke og kongehus, og alle steder der menn samles, da skal dere være så forlikte som om dette aldri hadde vært mellom dere. Dere skal dele kniv og kjøttstykke og alle ting mellom dere som frender, og ikke som fiender. Om saker siden kommer opp mellom dere annet enn det som godt er, det skal med gods bøtes, og spyd ikke rødfarges. Men den av dere som bryter gjort forlik, eller dreper mot gitt trygd, da skal han som varg være jagende og jaget, så vide som menn videst varger jager, kristne menn kirke søker, hedenske menn i hov bloter, ild brenner, jord gror, veslegutt roper på mor, og mor gir veslegutt mat, folk tenner ild, skip seiler, skjold blinker, sol skinner, snø faller, finn går på ski, furu vokser, falken flyr den vårlange dagen med jevn bør under begge vinger, himmelen hvelver seg, verden er bygd, vinden tuter, vann renner mot havet, karfolk sår korn. Han skal holdes borte fra kirker og kristne menn, fra Guds hus og menns hus, fra hver heim utenom helvete.»

## Referanser
Den fjerde statsmakt

**Den fjerde statsmakt** er en betegnelse som brukes i Norge og Danmark om pressen og andre massemedier, særlig om dens rolle som kritiker og overvåker. De virkelige statsmaktene er den utøvende (i Norge: Kongen (ved regjeringen)), den lovgivende (i Norge: Stortinget) og den dømmende (domstolene).

Begrepsbruken kan skyldes en noe feilaktig oversettelse av det engelske begrep *the fourth estate* (den fjerde stand). I Sverige kalles pressen den *tredje statsmakten* og domstolene omtales ikke som en statsmakt. 

Sigurd Allern mener at «den fjerde statsmakt» har et samfunnsoppdrag i å påtale overgrep mot enkeltmennesker, som blir begått av de tre andre statsmaktene.

## Referanser
Lavasir Nordrum

**Lavasir Nordrum** (født 14. desember 1951) er en norsk billedkunstner og fotograf. Han har blant annet jobbet med Tidsfrist-kunst eller Deadline art på 80-tallet, Digital Poesi i 90-årene og Loop-baserte tidsoppstykkinger fra ca. 2000. Han arbeider som høyskolelektor innen Elektronisk kunst ved Statens kunstakademi.

## Priser og stipendier
* Lavasir Nordrum er Duun-stipendiat 2006

## Referanser

## Eksterne lenker
* Lavasir Nordrum hjemmeside
* Lavasir Nordrums hjemmeside på KIK
Hovseter skole

**Hovseter skole** er en ungdomsskole i Oslo, etablert høsten 1974. 

Ved åpning ble skolen organisert *stolpeteam*, med tre lærerteam som sammen har ansvar for en klasse fra hvert av de tre trinnene fra 8. til 10. Formålet er tettere relasjoner, trygghet og forutsigbarhet for elevene. I 2018/2019 hadde skolen 8 klasser på 8. trinn, 7 klasser på 9. trinn og 7 klasser på 10.trinn.

Hoveseter skole tar imot elever fra barneskolene Huseby skole, Voksen skole, Bogstad skole og Sørkedalen skole, fra skoleåret 2024/25 også fra Holmen Skole

## Historie
Hovseter skole åpnet til skolestart, august 1974. Den tok over ungdomstrinnene fra Huseby skole, som etter ble en ren barneskole. 

Den nye skolen ble bygget med spesialrom for forming, musikk, heimkunnskap og naturfag, samt auditorium og samlingsal med scene. Med elevtallsvekst har flere av av de store rommene, inkludert auditoriet, blitt ordinære klasserom. I tilknytning til skolen ble Hovseter idrettshall bygget. Hallen har flater til håndball og basketball med internasjonale mål, samt tribuner med plass til 250.

Skolen fikk en egen avdeling for barn med ulike lærevansker i 2000.

### Rektorer
* 2024–: Ronny Sollien Engebråten
* 2008–2024: Evelyn A. Veglo

## Kjente elever

* Fredrik Græsvik (f. 1967), journalist, forfatter og filmskaper.
* Wasim Zahid, (f. 1975), forfatter, politiker, lege, forsker, youtuber, tv-personlighet

## Referanser


## Eksterne lenker
*
Goldie Hawn

**Goldie Jeanne Hawn** (født 21. november 1945 i Washington, D.C., i USA) er en amerikansk skuespiller, produsent og sanger. For sin rolle som Toni Simmons i filmen *[[Kaktusblomsten]]* mottok hun en Oscar for beste kvinnelige birolle i 1969.

Datteren Kate Hudson er også en Oscar-nominert skuespillerinne. Sønnen Oliver Hudson er også TV- og filmskuespiller.

## Karriere
Hawn begynte tidlig med ballett og stepping. Hun hadde sin scenedebut som Julie i *[[Romeo og Julie]]* i 1961 og debuterte som profesjonell danser i *[[Can-Can (musikal)|Can-Can]]* i 1964.

I 1967–68 hadde hun en rolle i tv-komedieserien *Good Morning, World*. Senere gjorde hun seg bemerket som en av de faste aktørene i sketsjshowet *Rowan & Martin's Laugh-In*, hvor hun gjerne framstilte en knisende blondine. Dette tok hun med seg videre i tre spillefilmer rundt 1970: *Butterflies are Free*, *There's a Girl in My Soup* og *Kaktusblomsten*. For den sistnevnte, der hun spilte mot Walter Matthau og Ingrid Bergman, fikk hun en birolle-Oscar.

På 1970- og 1980-tallet spilte Hawn inn en rekke filmer og ble en populær komiker. For tittelrollen i *[[Menig Benjamin]]* ble hun nominert til Oscar. Etterhvert ble det mer stille rundt henne, men hun gjorde suksess i filmene *Døden kler henne* (1992) og *Førstekoneklubben* (1996). I sistnevnte bidro hun også med å synge Lesley Gores «You Don't Own Me».

I 1997 regisserte Hawn tv-filmen *Hope*. 

I 2005 utgav hun selvbiografien *A Lotus Grows in the Mud*.

## Biografi
Hawn har to barn fra sitt ekteskap nr. to (med Bill Hudson fra 1976 til 1982), Oliver og Kate Hudson, som begge er skuespillere. Fra 1982 har Hawn vært sammen med skuespiller Kurt Russell. De har ett barn sammen.

Hawn er praktiserende buddhist og besøker India årlig.

## Filmografi

## Referanser


## Eksterne lenker
* 
* 
*  The Hawn Foundation
Bjørn Bjørnson

**Bjørn Bjørnson** (født 15. november 1859 i Christiania, død 14. april 1942 samme sted) var en norsk skuespiller, dramatiker, journalist og første teatersjef på Nationaltheatret i Oslo. Som skuespiller var Bjørnson først og fremst aktiv som teaterskuespiller, men han spilte også i flere stumfilmer, blant annet *[[Jøglerblod]]* (1911). Han var sønn av Bjørnstjerne Bjørnson.

## Liv og virke
### Bakgrunn
Han var sønn av Bjørnstjerne og Karoline Bjørnson. 

### Teateret

I Wien ble Bjørn Bjørnson elev av Julius Stern, og lærte musikk noen måneder før han gikk over til å lære om skuespill og endelig fikk debutere i Wien i 1880, da han fingerte en rolle til seg selv i en heksefortelling. Etter å ha vært fast ansatt som statist ved hertug Georg II av Sachsen-Meiningen sitt hoffteater, hadde han strøjobber i sveitsiske St. Gallen og i Paris, før han i 1883 fikk være fire måneder ved byteateret i Hamburg med den ganske ukjente Bernhardt Pollini som sjef. 

Fra 1885 til 1893 var han instruktør ved Christiania Theater samt av og til med selv som skuespiller, som da han etterlignet faren i rollen som professor Tygesen i komedien «Geografi og Kærlighed» som faren skrev i 1885.  Bjørnson sa opp stillingen sin i 1893 og jobbet ved Dagmarteateret i København, i alle fall fra 1895 til 1896.  Han var sentral i etableringen av Nationaltheatret, og var dets første sjef fra 1899 til 1907 da han følte seg utslitt og ga seg.  Etter å ha vært kulturjournalist rapporterende fra Mellom-Europa, var han atter Nationaltheatrets sjef fra 1923 til 1927. Han ga seg ikke som skuespiller før i 1929, fortsatt som nevnte Tygesen.

Ekteparet Bjørnson flyttet i 1930 til deres nybygde «Casa Bjørnson» i alpelandsbyen Siusi der også Sigurd Ibsen og Bjørns søster Bergljot Bjørnson hadde bodd siden 1922 i sin «Villa Ibsen».  Bjørnson, som hadde truffet frigjøringshelten Giuseppe Garibaldi  som fjortenåring (da faren bodde i Roma), besøkte også Mussolini (1883–1945) som ville treffe ham. Bjørn og Eileen flyttet tilbake til Oslo i 1939, i tide for hans åttiårsdag, og rakk akkurat å få møblene over Italias grense før de ble sperret.

Mellom 1899 og 1941 bekledte han hele 143 roller bare på Nationaltheatret. Dessuten var Bjørnson å se i en rekke skandinaviske stumfilmer.

### Ekteskap
Bjørnson var gift 1886–1890 med pensjonateier Jenny Sandberg Bjørnson, så 1893–1909 med den norske operasangeren med artistnavnet Gina Oselio og fra 1909 med Eileen Bendix (født Cohn).   sammen med Eileen. Eileen hadde jødisk bakgrunn.  Broren Erling var aktiv NS-mann under andre verdenskrig.

File:Portrett av Jenny og Bjørn Bjørnson, ca. 1887 - no-nb digifoto 20150409 00065 bldsa BB0039.jpg|Bjørnson med  Jenny Bjørnson (1846–1914) som han var gift med 1886–1890.
Bjoernson Bjoern2.jpg | Bjørnson i 1900
File:Portrett av Eileen og Bjørn Bjørnson - no-nb digifoto 20150409 00050 bldsa BB0412.jpg|Bjørnson med Eileen Bendix (1883-1944) som han var gift med fra 1909 til han døde 1942.


## Referanser


## Eksterne lenker
* 
*
Sandy Dennis

**Sandy Dale Dennis** (født 27. april 1937 i Hastings i Nebraska, død 2. mars 1992 i Westport i Connecticut) var en amerikansk teater- og filmskuespiller.

Dennis vant Oscar for beste kvinnelige birolle for rollen som Honey i filmen *[[Hvem er redd for Virginia Woolf? (film)|Hvem er redd for Virginia Woolf?]]* (1966).

## Filmografi (utvalg)
* 1966 – *[[Hvem er redd for Virginia Woolf? (film)|Hvem er redd for Virginia Woolf?]]*
* 1966 – *[[The Three Sisters (1966 film)|The Three Sisters]]*

## Referanser


## Eksterne lenker
* 
*
Sverresborg skole

**Sverresborg skole** er en ungdomsskole på Sverresborg i Trondheim.

Skolen ble åpnet i 1959 og hadde de første årene ettermiddagsskole i Gerhard Schøning skoles lokaler. Skolens nåværende lokaler ble oppført i 1961–62. Etter 43 års drift gjennomgikk skolen en omfattende rehabilitering.

Skolen var opprinnelig en realskole med gymnas med real- og engelsklinje. I 1964 gikk den imidlertid over til å bli en ren ungdomsskole. I dag har skolen i underkant av 500 elever fordelt på 18 klasser.

I 2013 vant Sverresborg skole den første nasjonale utgaven av Klassequizen på NRK.

## Kjente personer
Noen kjente personer som har gått på Sverresborg skole:

* Erlend Loe (1982–85)
* Are Sende Osen (1983–86)
* Ingrid Lorentzen (1985–88)
* Alexander Tettey (1999–02)

## Eksterne lenker
* Sverresborg skoles hjemmesider
Sfax

**Sfax** (arabisk: **صفاقس**, *Safāqis*, er en by i Tunisia, 270&nbsp;km sør for Tunis. Byen, som ble grunnlagt i 849 på ruinene av **Taparura** og **Thaenae**, er en havneby i Gabèsbukta i Middelhavet. Byen har 340&nbsp;000 innbyggere (2005), og er et industrielt senter for bearbeiding av fosfater. Byen blir ofte omtalt som Tunisias andre by, siden bare Tunis har flere innbyggere.

Mot slutten av 900-tallet hadde Sfax blitt en uavhengig bystat. Byen ble erobret av Roger av Sicilia i 1148, og ble frigjort av lokale styrker i 1156. På 1500-tallet var byen igjen okkupert av europeere en kort periode, denne gang av spanjoler. Sent på 1800-tallet ble Sfax og resten av Tunisia erobret av Frankrike og innlemmet i det franske imperiet. Under andre verdenskrig brukte aksemaktene byen som en viktig base, til de ble slått av britiske styrker. Etter krigen kom Tunisia tilbake på franske hender, inntil landet kunne feire sin uavhengighet i 1956.

## Eksterne lenker
*